אוגוסט 2021

**קול קורא קרן גנדיר 2021 –**

**תוכניות ומענים בתחום הכוון תעסוקתי והשמה לצעירים**

1. **רקע**

אנו מצויים בתקופה מאתגרת המאופיינת בשינויים רבים ורמת אי וודאות גבוהה. משבר הקורונה, מבצע שומר חומות, מערכות בחירות חוזרות ונשנות והעדרו של תקציב מדינה, כל אלה דרשו מאיתנו כפרטים וכארגונים רמת הסתגלות גבוהה. אתגר זה מורכב לכולם אך לעיתים נדמה כי הוא מורכב במיוחד עבור צעירים וצעירות בכלל ומאוכלוסיות מודרות בפרט.

המשבר שהינו רב מימדי ומתמשך משפיע עמוקות על עולם התעסוקה של צעירים.

מחקרים ותחזיות מהארץ ומהעולם, מצביעים על פגיעה משמעותית ביכולתם של צעירים להשתלב בעולם העבודה, על אחוזי אבטלה גבוהים, על מודל החל"ת שהרחיק צעירים רבים מעולם העבודה, על מיעוט משרות התחלתיות ועל צורך בהתאמות ובשינויים מבניים של עולם התעסוקה. על פי נתוני בנק ישראל, בחודש יוני 2021 שיעור האבטלה בישראל עמד על 5.2% וזאת בהשוואה ל3.4% במרץ 2020, לפני פרוץ משבר הקורונה. על פי נתוני שירות התעסוקה, בחודש אוגוסט 2021 ישנם 205,012 צעירים (גילאי 18-34) דורשי עבודה המהווים 40.4% מתוך כלל דורשי העבודה.

בתקופה זו, רבים מארגוני הצעירים העמיקו והרחיבו את פעילותם בתחומי התעסוקה וההכוון, בעוד אחרים החלו לעסוק בתחומים אלו, ועושים כעת את צעדיהם הראשונים בעולם התעסוקה וההכוון לצעירים. קבלת הכוון וליווי אישי איכותי בארגון אותו מכיר הצעיר ואשר יכול ללוות אותו לאורך זמן, גם אל מול העליות והמורדות שבדרך, תגדיל את סיכויי ההצלחה של התהליך.

הכוון תעסוקתי איכותי עתיד לסייע לצעירים לקצר את משך "תקופת ההתלבטות" שלה חשיבות וערך מחד, ומאידך מחירים כבדים כאשר היא מתארכת מעבר לזמן הנדרש. כמו כן, ביכולתו של הכוון תעסוקתי לאפשר לצעירים לקבל החלטה מיטבית, בנסיבות של שוק עבודה מאתגר. הכרעות איכותיות של צעירים בנוגע למסלול ההשכלה וההכשרה ובנוגע למשרות הכניסה שלהם לעולם העבודה עשויות להקל על התמקמותם בעולם העבודה בתקופה מאתגרת זו. ליווי אישי ותהליכי השמה מותאמים יובילו צעירים למצות את כישוריהם ולהשתלב במקום עבודה בו פוטנציאל ההשתכרות והמיצוי העצמי גבוהים.

1. **הקול הקורא**

לאור זאת החליטה קרן גנדיר למקד השנה את הקול הקורא בנושא תעסוקה: הכוון תעסוקתי, ליווי לתעסוקה והשמה של צעירים. הקרן מזמינה ארגוני בוגרים של תוכניות חברתיות הפועלים בתחום הצעירים (גילאי 18-30), להגיש בקשות לתמיכה בתוכניות ומענים שיסייעו לבוגריהם להיכנס לעולם העבודה ולהשתלב בו.

מוזמנים להגיש בקשה ארגונים הנכללים באחת משתי הקטגוריות:

1. ארגוני בוגרים אשר עוסקים כיום בתחום התעסוקה ופיתוח קריירה המעוניינים לחדש ולהרחיב את המענים בתחום.
2. ארגוני בוגרים שלא עסקו עד כה בתחום, המעוניינים לפתח מענים פרטניים / קבוצתיים / מקוונים לבוגרים.

כל ארגון יכול להגיש בקשה אחת בלבד.

דוגמאות לרכיבים רלוונטיים:

1. ייעוץ פרטני לצעירים לקראת לימודים / הכשרה
2. האצת וטיוב תהליכי קבלת החלטות בנוגע להכשרה/ השכלה ותעסוקה
3. הנגשת מידע מעשי על אפשרויות תעסוקה ועל דרכים לרכישת מיומנויות לעבודה בעולם החדש
4. הנגשת מידע על משרות כניסה (ג'וניור)
5. הנגשת פלטפורמה דיגיטלית להכוון
6. מנטורינג לתעסוקה
7. הכוון תעסוקה ממוקד למסיימי הכשרה / השכלה גבוהה
8. הכוון תעסוקתי קבוצתי
9. ליווי בוגרים להשמה
10. שותפויות עם המגזר העסקי לטובת הכשרה ו/או השמה
11. קידום התמחות במקום עבודה

על המענים המפותחים במסגרת התוכנית המוצעת להתאים לאחד מבין הקריטריונים הבאים לפחות:

* לאתר צורך חדש של בוגרי הארגון בתחום ההכוון והליווי התעסוקתי / ההשמה וליצור לו מענה
* לפתח מתודה חדשנית, המשקפת צורת חשיבה שונה ויצירתית, מעבר לכאלו שכבר פותחו בארגון בתחום התעסוקה התעסוקתי, ולהציע אותה לבוגרי הארגון
* לאתר אוכלוסיית יעד מקרב בוגרי הארגון שטרם פותח עבורה מענה בתחום התעסוקה, ולפתח עבורה מענה מותאם (אוכלוסיית היעד יכולה להיות ייחודית מבחינת שלב החיים או מבחינת מאפייניה)
* לפתח מענה המתבסס על ידע חדש, ולעיתים מנפץ פרדיגמות ישנות, העושה שימוש בפעולות ופלטפורמות יעילות יותר, ובפתרונות אפקטיביים ויעילים יותר

1. **הנחיות כלליות**
2. השפעה - התמיכה תינתן לתוכניות הפועלות בפריסה ארצית (לא תינתן תמיכה לתוכניות מקומיות או לתוכניות המופעלות על ידי רשות מקומית), בעלות פוטנציאל אימפקט רחב הן בהיקף המשתתפים והן במידת ההשפעה על תחום הצעירים בישראל.
3. אוכלוסיית היעד – כאמור, התמיכה תינתן לתוכניות שאוכלוסיית היעד שלהן נמצאת בשלב הבגרות הצעירה, המופעלות על ידי ארגונים שהינם ארגוני בוגרים של תוכניות חברתית, הפועלים מעל שנתיים ולהם יותר מ- 100 בוגרים.

הכוונה היא לארגוני בוגרים הפועלים עם צעירים בגילאי 18-30 הנמצאים בצמתי קבלת החלטות חשובות לגבי מסלול הקריירה שלהם: לקראת קבלת החלטה על הכשרה או לימודים אקדמיים, לקראת סיום הכשרה או לימודים אקדמיים והשתלבות בעולם העבודה, לקראת הסבה מקצועית, בשלב ההשמה בעבודה, משוחררי שירות לאומי / אזרחי / קהילתי / צבאי.

* + התמיכה **אינה מיועדת** לתוכניות שעיקר קהל היעד שלהן מורכב מסטודנטים ו/או צעירים לפני צבא ובמהלך הצבא / השירות הלאומי / האזרחי / הקהילתי.

1. תינתן עדיפות לתוכניות אשר:

* הינן בעלות ייצוג רב תרבותי הולם ומקדמות את אחת מאוכלוסיות הגיוון
* הנחות עבודתן מבוססות על מיפוי צרכים והבנת השטח
* מודל פעולתן מבוסס על ניסיון וידע מקצועי ומוכח מחקרית
* הינן בעלות מודל כלכלי ריאלי הן בחישוב עלות למשתתף והן במעורבות של שותפים מממנים נוספים

1. תמיכת הקרן לא תעלה על 50% מעלות התוכנית
2. **תהליך הגשת הבקשה**

* ההגשה בהתאם לטופס בעמוד 5, ואורכה יהיה לא יותר מ- 5 עמודים
* את הבקשה כקובץ Word יש לשלוח לקרן גנדיר באמצעות דואר אלקטרוני בלבד לכתובת המייל [noa.h@gandyr.com](mailto:noa.h@gandyr.com)
* את הבקשה יש לשלוח עד **לתאריך ה- 10.10.2021 בשעה 10:00 בבוקר**
* אנא שימו לב: אנו נשלח בדוא"ל חוזר אישור על הגעת הבקשה, במידה ולא קבלתם אישור כזה לאחר 72 שעות משליחת הבקשה, אנא פנו מידית למשרדי הקרן לבירור סטטוס הבקשה
* הקרן תשלח תשובות לארגונים עד לתאריך ה- 21.11.2021
* ארגונים אשר יעברו לשלב ב' יתבקשו להגיש מסמך מפורט יותר שיועבר אליהם בהמשך

בהצלחה,

ד"ר נעמה מירן ואפרת בנימין

\*הטופס נכתב בלשון זכר, אך פונה לנשים ולגברים כאחד. בכל מקום בו מופיע "צעירים" הכוונה לצעירות וצעירים.

**קול קורא 2021 - טופס הגשת בקשת שלב א'**

**אורך הבקשה לא יעלה על חמישה עמודים**

**הארגון:**

1. שם הארגון המגיש: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. מספר ע"ר / חל"צ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. תיאור הארגון:

יש לתאר את הארגון, היקף פעילותו בשלוש השנים האחרונות, בדגש על פעילות הבוגרים ומאפייניהם. ארגונים שכבר פועלים בתחום התעסוקה בקרב בוגריהם, יש לפרט אודות הפעילות.

1. מספר הבוגרים הלוקחים חלק בפעילות הארגון בשנה: \_\_\_\_\_\_\_\_\_\_\_\_\_\_\_\_\_\_
2. היכן בארץ נמצאים מוקדי הפעילות של הבוגרים?\_\_\_\_\_\_\_\_\_\_\_\_\_\_\_\_\_\_\_\_\_\_\_
3. תקציב הארגון (בש"ח)

|  |  |  |  |
| --- | --- | --- | --- |
| **בשנת 2020** |  | **בשנת 2021** |  |

1. מתוכו, תקציב ארגון הבוגרים / פעילות הבוגרים (בש"ח)

|  |  |  |  |
| --- | --- | --- | --- |
| **בשנת 2020** |  | **בשנת 2021** |  |

1. מקורות מרכזיים להכנסות הארגון:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**התוכנית:**

1. תיאור התוכנית לגביה מבוקשת התמיכה.
   1. רציונל התוכנית - על איזה צרכים / בעיות היא עונה. יש להתייחס לבסיס נתונים רלוונטי: היקף הצורך בהתבסס על נתונים מוכחים מהשטח, מודל תיאורטי וכדומה. יש להתייחס לצרכים שעלו או התחדדו עקב משבר הקורונה ואירועי השנה האחרונה.
   2. אוכלוסיית היעד של התוכנית (מי האוכלוסייה, תיאור + נתונים כמותיים), אנא התייחסו לתהליכי ההגעה אל אוכלוסיית היעד (ריצ'ינג אאוט)
   3. מטרות המענה / התוכנית
   4. מודל הפעולה ודרכי העבודה (כולל אבני דרך מרכזיות)
   5. ציינו האם חלק ממרכיבי המענה / התוכנית כבר פועלים, אם כן ממתי ובאיזו מסגרת או האם התקיים פיילוט
2. במידה ומדובר בתוכנית חדשנית, אנא ציינו מה הופך אותה לכזו ובאלו רכיבים באה לידי ביטוי החדשנות
3. השפעת המענה / התוכנית (תפוקות ותוצאות)

ברמה כמותית ואיכותית על אוכלוסיית היעד שהוגדרה: מהם התוצרים המצופים של המענה / התוכנית בטווח הקצר לאחר שנה, ובטווח הארוך (3-5 שנים)?

1. תקציב התוכנית לשנת 2022

|  |  |  |
| --- | --- | --- |
| **הכנסות** |  | |
| **סוג ההכנסה** | **סכום** | **מידת הסבירות לקבלתה** |
|  |  |  |
|  |  |  |
|  |  |  |
|  |  |  |
| **הוצאות** |  | |
| **סוג ההוצאה** | **סכום** | **הערות** |
|  |  |  |
|  |  |  |
|  |  |  |
|  |  |  |

|  |  |  |  |
| --- | --- | --- | --- |
| **סה"כ הכנסות** |  | **סה"כ הוצאות** |  |

\*אנא שימו לב כי תמיכת הקרן לא תעלה על 50% מעלות התוכנית

|  |  |
| --- | --- |
| **הסכום המבוקש מקרן גנדיר** |  |
| עלות התוכנית למשתתף אחד |  |
| % תקציב התוכנית מסך תקציב הארגון |  |
| % תקציב התוכנית מסך תקציב פעילות הבוגרים של הארגון |  |

1. הצהרה על אישורים נדרשים (במידה וקיימים), אין צורך לצרף את האישורים עצמם בשלב זה

* תעודה לרישום עמותה או חברה לתועלת הציבור: לא / כן - תוקף \_\_\_\_\_\_\_
* לארגון אישורי מס הכנסה על סיווג מלכ"ר: לא / כן
* קיים אישור ניהול תקין לשנת 2021: לא / כן
* קיים טופס 46א: לא / כן - תוקף \_\_\_\_\_\_\_\_

|  |  |  |  |
| --- | --- | --- | --- |
| **שם איש קשר:** |  | **תפקידו בארגון:** |  |
| **טלפון:** |  | **Email:** |  |

|  |  |  |  |
| --- | --- | --- | --- |
| **שם כותב הבקשה:** |  | **תפקידו בארגון:** |  |
| **טלפון:** |  | **Email:** |  |

|  |  |  |  |
| --- | --- | --- | --- |
| **שם מנכ"ל הארגון:** |  | **תפקידו בארגון:** |  |
| **טלפון:** |  | **Email:** |  |

הנני מאשר/ת שכל הפרטים המפורטים במסמך נכונים:

שם המנכ"ל/ית \_\_\_\_\_\_\_\_\_\_\_\_\_\_\_\_\_\_\_\_חתימת המנכ"ל/ית\_\_\_\_\_\_\_\_\_\_\_\_\_\_\_\_\_\_

**את הבקשה יש לשלוח עד לתאריך ה- 10.10.21 בשעה 10:00 בבוקר למייל** [**noa.h@gandyr.com**](mailto:noa.h@gandyr.com)